Pressemelding fra Folkeakademienes Landsforbund
Oslo, 2. mai 2005
Pressekontakter: 
Generalsekretær Pål H. Djuve:  22 68 22 06
Lina Bjelland: 22 68 22 06/98 68 05 41
www.folkeakademiet.no

Folkeakademiet feirer 100 år på Gamle Logen, 5. mai kl 18.00

På Kristi Himmelfartsdag i 1905 ble Folkeakademienes Landsforbund stiftet. Nettopp på Kristi Himmelfartsdag feirer vi de 100 årene med festkveld på Gamle Logen i Oslo.

Folkeakademiet er en kulturformidlingsorganisasjon. I over 100 år har vi forsynt folk med spennende foredrag, konserter, teater, debatt, kåseri, sang, dans - ja kort og godt engasjement, liv og aktivitet. Jubileumskvelden er ingen unntak. I tillegg til festtaler, allsang og hilsener vil forfatteren Ove Røsbak  og musikerne Sinikka Langeland og Henning Sommero underholde med konserten ”Ord og toner”. Vi vil også møte ungdommer fra Nannestad og Vestby, som har deltatt i Ungdommens Kulturmønstring. 

Henning Sommerro
Henning Sommerro er musiker og komponist. Han sang og spilte seg inn i våre hjerter med ”Vårsøg” i 1977.

Sinikka Langeland
Sinikka Langelands arrangerer og komponerer musikk inspirert av Finnskogens
rike folkemusikktradisjoner og har fått fram både ukjente middelalderballader, 
skogsfinske runesanger og religiøse folketoner. Sinikka spiller på Kantele, et finsk-ugrisk strengeinstrument. 

Ove Røsbak
Ove Røsbak har gitt ut bøker i 25 år. Produksjonen hans rommer dikt, noveller, romaner, barnebøker, gjendiktninger og biografier. Han har også skrevet skuespill og har gitt ut to LP-plater . Røsbak har utviklet en særegen stil på scenen, der han blander humor og alvor, høyt og lavt, varme og vidd, poesi og idioti i stadig nye overraskende vrier. 

Representanter fra alle de 200 Folkeakademiene rundt om i landet er invitert. Landsforbundet har også samiske akademier, noe som vil bli markert gjennom bruk av både norske og samiske flagg.

Også landsforbundets mange programholdere, kunstnerne og foredragsholderne, er invitert. I en tid hvor kommersiell kultur- og teknologipåvirkning setter språk, kultur og væremåte under kontinuerlig press, er disse nøkkelpersoner i arbeidet med å videreføre og utvikle språket og kulturen. Folkeakademiene er med å gi utøverne muligheter til å nå ut til folk nesten uansett hvor de bor i landet.

Program:

FOLKEAKADEMIENES LANDSFORBUND 
100 år

Festmøte i Gamle Logen
Kristi Himmelfartsdag 5. mai 2005 Kl. 1800

Program:
* Åpning 
* Henning Sommero, Ove Røsbak og Sinikka Langeland
* ”100 år med kultur og folkeopplysning. Noen milepæler i landsforbundets historie i lys av morgendagens utfordringer” 
	Laila Robøle Holtan, leder
* Allsang:: ”Det fantes en hage i Attica”- folkeakademienes festsang
*  Innslag fra Ungdommens kulturmønstring
	Vestby: Ingeborg Briseid Kraft - klaver
	Julie M.G. Rasten - cello	
	Nannestad: Juniorgruppa til Steinsgårdskrokens spel- og danselag
1	Hilsener
2	”Ord og toner”
	Sinikka Langeland, Kantele
	Ove Røsbak, forfatter 
	Henning Sommero, klaver/sang
* Allsang: ”Vårsøg”

Konferansier: Lars S. Hauge